[{"text_idx": "#000002", "text": "Croeso i Eglwys Sant Maelrhys, sydd ger llwybr yr arfordir, uwchben allt fo\u0302r Porth Iago, lle mae\u2019r olygfa drwy wydr clir ffenestr y dwyrain yn unigryw."}, {"text_idx": "#000003", "text": "Mae\u2019r rhan fwyaf o\u2019r gwasanaethau yn Gymraeg ac mae croeso cynnes i ymwelwyr ymuno. Yn ogystal a\u0302 gwasanaeth y Sul mae gennym hefyd y \u2018Myfyrdodau\u2019 misol. CLICIWCH YMAi gael manylion."}, {"text_idx": "#000005", "text": "Cenhadwr o\u2019r seithfed ganrif oedd ein nawddsant, Maelrhys, ac mae ei eglwys ar le amlwg rhwng Penarfynydd a\u2019r ehangder o arfordir gwyllt sydd yn rhedeg i Aberdaron ac Enlli. Mae tw\u0302r cerrig y gloch, tal fel simnai, yn amlwg iawn o\u2019r mo\u0302r ac o fynydd y Rhiw. Byddai\u2019n farc i gychod pysgota allan yn y bae. Mae adwy orllewinol a llwybr yn arwain at ddrws, cul ac isel, Normanaidd. Y tu fewn, yng nghorff yr eglwys, mae yna seddi bocs, hen ffasiwn, ar yr ochr ddeheuol a meinciau plaen ar yr ochr ogleddol. Mae\u2019r fedyddfaen ar y pen gorllewinol o gyfnod yr oesoedd canol cynnar."}, {"text_idx": "#000006", "text": "Roedd y bardd Eingl-Gymreig enwog, R S Thomas yn Ficer Aberdaron a Llanfaelrhys rhwng 1967 a 1978. Yn ddiweddar, mae yna ystafell fechan i fyny\u2019r grisiau wedi\u2019i neilltuo i gadw ei lyfrau a\u2019i luniau. Mae\u2019r ystafell yn denu pererinion llenyddol ac nid yw\u2019r eglwys yn cael ei chloi y rhan fwyaf o\u2019r flwyddyn. Hon yw un o ddim ond dwy eglwys o lle gellir gweld Ynys Enlli."}, {"text_idx": "#000008", "text": "\"Mae\u2019r eglwys syml hon, dim ond dafliad carreg o lwybr yr arfordir, yn lle i orffwys a myfyrio ar daith bywyd, o fewn golwg ynys gysegredig Enlli.\"\nSusan Fogarty, Warden Ardal Weinidogaeth"}, {"text_idx": "#000009", "text": "\"Mae\u2019r eglwys syml hon, dim ond dafliad carreg o lwybr yr arfordir, yn lle i orffwys a myfyrio ar daith bywyd, o fewn golwg ynys gysegredig Enlli.\""}]